Det er er lige nu tvivlsomt, om der overhovedet var tale om en voldtægt, da en 21-årig kvinde lørdag morgen anmeldte, at hun var blevet voldtaget i baggården til Buddy Holly i Hjørring.

Kvinden anmeldte, at hun var blevet voldtaget, mens to af gerningsmandens kammerater så på. Senere lørdag henvendte den formodede voldtægtsmand sig selv til Nordjyllands Politi og forklarede, at han var sammen med kvinden, men at der ikke var tale om tvang. Ifølge vagtchef Henrik Beck, Nordjyllands Politi, skal politiet nu se videomateriale fra baggården igennem. Der er endnu ikke nogen, som er blevet sigtet i sagen. Politiet har også talt med de to personer, der ifølge kvinden overværede voldtægten. Siden lørdag morgen er den 21-årige kvinde blevet undersøgt af en læge, som bekræfter, at hun har været sammen med en mand.